Jaan Sihver

Jaan Sihver (30. aprill 1879 Vana-Tänassilma vald, Viljandimaa – 28. november 1918 Narva lähedal) oli eesti poliitik (kommunist), Eestimaa Kubermangu Ajutise Maanõukogu liige ja Punaarmee sõjaväelane.

Elulugu
Jaan Sihver sündis 1879. aastal Viljandimaal Vana-Tänassilma vallas. Lõpetas 1900. aastal Eesti Aleksandrikooli ning töötas kooliõpetajana Võru- ja Pärnumaal.  

1905. aastal abiellus Jaan Sihver Mõisakülast pärit Helene Kollistiga ja asus elama Mõisakülla. Ta oli tol ajal Mõisakülas aktiivne seltsielu edendaja: lõi näiteks kaasa kohaliku puhkpilliorkestri tegevuses.Kohalikku ellu panustanud inimene väärib tänavanime, ehkki oli kommunist? Eestielu.ee, 29. juuli 2012 

 Jaan Sihveri Eraalgkool 

13. oktoobril (vkj 29. septembril) 1905 asutas Jaan Sihver äia majas Mõisakülas aadressil Kesk tänav 7 Mõisaküla esimese kooli, eestikeelse 2. klassi erakooli, olles ühtlasi selle juhataja. Peale tema õpetas lapsi veel tütarlaste gümnaasiumi lõpetanud preili Karu. Koolis õppis 60–70 last. Kooli avamisel viibinud Abja parun Karl Adam Eduard von Stackelberg lubas koolile tasuta küttepuid. Paraku jäi kooli tegevus üürikeseks, sest Jaan Sihver osales 1905. aasta revolutsioonisündmustes Eestis ja vahistati 24. detsembril 1905. Ta mõisteti 15 aastaks sunnitööle. Kool suleti 1906. aasta jaanuaris.Sõerd, Meelis. Mõisakülas on kooliharidust antud 110. aastat. Lõuna-Mulgimaa, nr 9, oktoober 2015.

 Poliitiline tegevus 
Jaan Sihver oli 1905. aastast VSDTP liige. Ta vabanes sunnitöölt pärast 1917. aasta veebruarirevolutsiooni ning töötas maapiirkondade osakonna instruktorina Moskva Tööliste Saadikute Nõukogus.Революционное лихолетье 

1917. aasta juulist tegutses Jaan Sihver Eestis Tallinnas Eesti Ajutise Maanõukogu liikmena, kus oli ka kommunistliku ajalehe Tööline ja Maatamees toimetuste liige; Eestimaa Maatameeste Keskbüroo liige ja Eestimaa Kubermangu Ajutise Maanõukogu bolševike fraktsiooni esimees.

1917. aasta juulist oli J. Sihver ka VSDT(b)P Eesti sektsioonide konverentsi saadik ja valiti VSDT(b)P Eesti sektsioonide Keskkomitee liige. Augustis 1917 juhtis ta koos Voldemar Vöölmanniga Eesti maatameeste konverentsi, konverentsil valiti ta Eesti Maatameeste Keskbüroo juhiks.

Oktoobrirevolutsiooni järel oli  J. Sihver Eestimaa Sõja-revolutsioonikomitee liige ja ta esines Viktor Kingissepa kõrval 27. oktoobril kõnega Tallinna tööliste ees, kes olid kogunenud Toompeale Eestimaa kubermanguvalitsuse laialiajamiseks ja võimu ülevõtmiseksEndel Laul, J. Sihver — Oktoobri ajajärgu silmapaistev publitsist. Keel ja Kirjandus, 1959, nr 11, lk 644.

Kaksikvõimu ajal Eestis 1917. aastal oli ta 1917. aastal valitud Tallinna linnavolinik ja 1917. aasta detsembrist Viljandi Tööliste ja Soldatite Saadikute Nõukogu Täitevkomitee esimees ja J. Sihver oli ka Viljandi Töörahva ja Sõjaväelaste Saadikute Nõukogu häälekandja "Töörahva Hääl" peatoimetaja.

Pärast Eesti okupeerimist Saksa vägede poolt 1918. aastal taandus J. Sihver koos nõukogude vägede ja võimuorganitega Venemaale.

1918. aasta suvest kuulus VK(b)P Eesti Osakondade Keskkomiteesse ning 1918. aasta septembris ka Moskvas VK(b)P Keskkomitee juures moodustatud Okupeeritud Alade (Valgevene, Leedu, Läti, Poola, Eesti ja Soome) Keskkomiteesse Eesti organisatsioonide esindajana.

 Tegevus Eesti Vabadussõja ajal 
1918. aasta sügisel kuulus J. Sihver Eestimaa Ajutisse Revolutsioonikomiteesse, mis valmistas ette Eestimaa vallutamist Punaarmee poolt. Ta oli Punaarmee Eesti väeosade – Eesti Punaarmee ja 2. Viljandi kommunistliku polgu organisaator, Eesti Kütipolkude Revolutsioonilise Sõjanõukogu esimees.

Pärast Saksamaal 1918. aasta novembris toimunud novembrirevolutsiooni alanud Saksa keisririigi vägede taandumist ja Nõukogude Venemaa poolt Brest-Litovski rahulepingu ühepoolset tühistamist alustasid Punaarmee üksused 28. novembril 1918 pealetungi Eesti vallutamiseks. Punaarmee Petrogradi sõjaväeringkonna staabi juhtivtöötaja ja Punaarmee Eesti väeosade nõukogu esimeesMälestuskilde 1918. aastast. R. Majak. Kalender 1968, lk 62 Jaan Sihver hukkus Narva lahingus Punaarmee ja Eesti kommunistlike polkude poolt Narva vallutamise katsel.

 Isiklikku 
Jaan Sihver oli abielus Helene Sihveriga (1880–1967), abielust sündis kaks poega, vanem poeg Viktor (1905–1967) oli sõjaväelane, ka tema viibis stalinlikus vangilaagris.

Mälestuse jäädvustamine
25. septembril 1959 nimetati praegune Vana-Lõuna tänav Tallinnas Veerenni asumis Jaan Sihveri tänavaks. Nimi muudeti ära 18. oktoobril 1991.Päring kohanimeandmebaasist.
1977. aastal nimetati Mõisakülas Kesk tänav ümber Jaan Sihveri tänavaks. Tänav nimetati uuesti Kesk tänavaks 2019. aastal. Haav, Margus. Kommunist jäi omanimelisest tänavast lõpuks ilma. Sakala, 9. märts 2019.
21. juunil 1979 avati Viljandis kohtumaja lähedal Jaan Sihveri mälestusmärk (skulptor Aleksander Kaasik, arhitekt Rein Luup), mis võeti maha 3. septembril 1991.Haav, Margus. Mõisaküla vabariigi rajaja mitu palet. Sakala, 16. märts 2019.a
 Narva lähedal oli Jaan Sihveri mälestusmemoriaal.Мемориал на месте гибели Яана Сихвера (командира 2 полка эстонской красной армии в 1919 году.

Viited

 Välislingid 
 Большая Советская Энциклопедия.Сихвер Яан Хансович


Kategooria:Eestimaa Kommunistliku Partei liikmed
Kategooria:Eestimaa Kubermangu Ajutise Maanõukogu liikmed
Kategooria:Tallinna linnavolikogu liikmed
Kategooria:Sündinud 1879
Kategooria:Surnud 1918